Vita:Űrkutatás

message: Az űrkutatás a földi légkörön  túli környezetnek a világűrbe juttatott eszközökkel történő kutatásával foglalkozó tudomány
Az a gondom ezzel a megfogalmazással, hogy kimarad belőle a Föld tanulmányozása: pl. meteorológiai műholdak
Egy hevenyészett definíció: az űrkutatás az a tevékenység, melynek során az űrbe mesterséges szerkezeteket juttatunk és segítségükkel vizsgáljuk a világot.
de ebből is kimarad még a (földi) csillagászat és az égi mechanika...
Ezzel meg bővíteni kellene:
Főbb részei: távérzékelés, telekommunikáció (űrtávközlés és űrműsorszórás) és helymeghatározás (pl. GPS), továbbá ide tartozik még az űrrepülés, mely a mesterséges égitestek pályára állításával, irányításával kapcsolatos. Ez lehet műszeres és/vagy emberes.
– opetrik vita 2010. március 12., 09:16 
replies: text: Szerintem nincs baj a definícióval. Amiről te beszélsz, az a Föld tanulmányozása. Ez miért lenne űrkutatás? Az űr az, ami a földi légkörön kívül van, nem? A Föl ezen belül van, tehát nem kívül. Az égi mechanika sem tartozik ide. A telekommunikáció, a GPS meg pláne nem. misibacsi*üzenet 2010. március 13., 22:04 (CET)
Az a helyzet, hogy én mint űrkutató a Földet tanulmányozom a műholdak segítségével... (bocsi)
A távérzékelés, telekommunikáció, helymeghatározás felosztás pedig Ferencz Csaba professzortól származik... és történetesen egyet is értek vele
továbbá szerintem a csillagászat (melynek része az égi mechanika) nagyon is űrkutatás, pedig néhány 
űrtávcsövet leszámítva inkább a földről végzik... :)
legalábbis szerintem.
– opetrik vita 2010. március 16., 14:28 (CET)

text: Szerintem ha a Földet tanulmányozza valaki, az nem űrkutatás. Persze szemlélet kérdése: ha azt mondod, hogy van a világűr, és ez tartalmaz mindent, akkor ebben a Föld is benne van, de ennek a meghatározásnak nem sok értelme van...

text: távérzékelés, telekommunikáció, helymeghatározás - persze, ezeket is a világűrben végzik, de attól még valami nem lesz űrkutatás, hogy a légkörön  kívül van, szerintem az irányultság a lényeg, ezek a műholdak nem az űrt figyelik, hanem a Földet. Szóval ugyanott vagyunk, ahol voltunk.

text: Érdekelne, hogy milyen meghatározást adsz a világűrre. misibacsi*üzenet 2010. március 16., 18:49 (CET)
Az enwikin így szól a definíció: „Space exploration is the use of astronomy and space technology to explore outer space.” = Az űrkutatás a csillagászat és az űrtechnológia felhasználása a világűr felfedezésére. Ez is egy megközelítés, talán jobb is, mint a vita eleji kiindulási alap. A Föld megfigyelése bizony az űrkutatás része, hiszen a Föld is egy űrobjektum bizonyos szempontból. Egyedül a már említett gyakorlati alkalmazások köre – távérzékelés, telekommunikáció, helymeghatározás – nem számít űrkutatásnak, „csak” űrtevékenységnek. Viszont szerintem – és ez pusztán magánvélemény – szét kell választani a csillagászatot és az űrkutatást, az örök érvényű „nem minden rovar bogár, de minden bogár rovar” analógiára építve. Szerintem űrkutatásnak számít, aminek a tartalma valamilyen megfigyelés, amit valamilyen űreszközzel végeznek, illetve valamely űrobjektum mozgásának tanulmányozására szolgál és csillagászat mindaz, ami valamilyen űrbeli objektum/jelenség megfigyelése függetlenül a megfigyelés eszközétől.Moonwalkr vita 2010. március 16., 21:50 (CET)
Az "űrtevékenység"-eknél (vagy űrtechnikáknál) maradva: a fenti komponensnek van egy kutatási és egy hasznosítási része: pl. a helymeghatározásnál, ha navigációra használod, akkor hasznosítás, ha a földkéreg mozgását mutatod ki, akkor kutatás...
Az elismerem, hogy a telekommunikációnál jelenleg a kutatási rész elég alacsony... de biztos van néhány "elvetemült", aki az EM jelterjedést az ionoszféra kutatására használja... vagy mondjuk a  whistlerek műholdon történő mérése ide tartozik... [pl.: sas2   :)]
A távérzékelés esetén a kutatási rész erős... (a (katonai) felderítést inkább a hasznosítás alá sorolnám) 
egy jó része persze alkalmazott kutatás: pl. "a Kárpát-medence erdőborítottságának változása" vagy a földrengések radar-interferometriával történő vizsgálata
Az "exploration" nálam inkább "felfedezés" értelmű: elmegyünk a Mars-ra és felfedezzük.
A "világűr" szerintem a Föld légkörén túl kezdődik... hogy ezt most a Kármán-vonalnál húzzuk meg vagy a magnetopauzánál... A többség a Kármán-vonalat használja... 
Mi most nem a "világűrkutatás" definícióját keressük, így szerintem az enwiki definiciójának egy kis módosítása elfogadható:
"Az űrkutatás a csillagászat és az űrtechnológia felhasználása a világ felfedezésére."
(Az "űrtechnológia" helyett használhatjuk az "űrtevékenység"-et is, és "felfedezésére" helyett lehet a "megismerésére" is... )
– opetrik vita 2010. március 17., 14:44 (CET)

text: Én más definíciót javasolnék. Szerintem a vita ott van, hogy egy távérékelő hold az mennyire "alkalmazás" és mennyire kutatás. A teljes űrrepülés még ma annyira gyerekcipőben jár szerintem, hogy nyugodtan mondhatjuk, hogy az alkalmazott űrkutatás is valamennyire kísérleti jellegű, így az űrkutatás része a teljes űrrepülés szőröstül-bőröstül, és a világűr vizsgálata a Földről is, azaz én egy kiterjesztett, tág definíciót javasolnék. A mai Wikipédiában egyébként a távérzékelő és GPS-holdakkal is a Csillagászati műhely foglalkozik úgyis. – KGyST vita 2010. március 17., 20:36 (CET)
thread_title: Hibák

message: Hali!
Úgy tűnik a vitán kicsit elhalt a kezdeményezés és az oldal a befejezettlenség látszatát kelti, annak ellenére, hogy nagyon fontos lenne. Ha nincs ellene kifogástok, egy pár dolgot áthoznék az angol cikkből.
K0zka vita 2013. január 7., 14:25 (CET)
thread_title:  vita